cyanic-selkie/wikianc huggingface dataset:
Toy Story 2
Omsetning og forretningsmessige problemer
Pixar og Disney hadde en avtale om samproduksjon av fem filmer, og med Pixars suksessrekke, ønsket firmaet å reforhandle en ny avtale som ville gi dem en større andel av inntektene. Disney argumenterte om at som en oppfølger, skulle ikke Toy Story 2 telle som en av de fem filmene i avtalen. Denne saken ble et så sårt punkt for Pixar, og førte med seg en uenighet mellom Pixars CEO Steve Jobs og and Disneys CEO Michael Eisner. Det endte med at Pixar i 2004 annonserte at de kom ikke til å fortsette sin avtale med Disney og ville heller lete etter andre distribusjonspartnere.
Dynamo Open Air
Dynamo Open Air Festival er en heavy metal-musikkfestival i Nederland.
Norske band som har opptrådt er blant andre: Dimmu Borgir, Immortal, Mayhem, Emperor, Enslaved, Gluecifer, Satyricon, Theatre of Tragedy, Motorpsycho og svensk/norske Clawfinger.
Store anerkjente internasjonale artister har blant annet vært: Slayer, Metallica, Iron Maiden, Kreator, Agent Steel, Fates Warning, Testament, Anthrax og Mercyful Fate.
Johann Olav Koss
Johann Olav Koss (født 29. oktober 1968 i Drammen ) er en norsk tidligere skøyteløper. I OL i 1994 toppet han sin karriere med tre gull i ett og samme mesterskap, og satte samtidig tre verdensrekorder. Han er stifter av og president i den humanitære organisasjonen Right To Play.
Bakgrunn
Begge foreldrene hans er leger. Familien flyttet fra Bergen til Drammen, og deretter til Lørenskog der Koss vokste opp.
Fylkesvei 3487
Frem til 2019 hadde veien betegnelsen fylkesvei 21 (Aust-Agder).
Johann Olav Koss
Idrettskarriere
Koss representerte Strømmen IF på skøytebanen, og vant landsmesterskapet, det uoffisielle norgesmesterskapet for 15-åringer, i 1983. Han ble norsk juniormester på skøyter i 1987, men lå et stykke bak de beste i junior-VM i 1986 og 1987. I 1988 debuterte han på seniornivå i VM på Medeobanen i Alma Ata, men han greide ikke å komme med på den avsluttende 10 000-meteren.
Året etter kom han på 8.-plass i VM. Gjennombruddet kom i 1990, da han vant verdensmesterskapet i Innsbruck i Østerrike. De neste fire årene kom han på seierspallen i samtlige EM og VM, og tok tre laurbærkranser. Koss deltok i sitt første OL i Albertville 1992, der han vant 1500-meteren fire hundredeler foran Ådne Søndrål, og tok sølv på 10 000 meter bak Bart Veldkamp. Med sitt OL-gull i franske Albertville ble han også livsvarig medlem av Gullklubben.
I 1994, hans siste år som aktiv løper, tok han tre gullmedaljer i vinterlekene på Lillehammer, og satte samtidig tre nye verdensrekorder i løpene i Vikingskipet på Hamar. To av disse rekordene ble ikke slått før klappskøytene ble tatt i bruk. Verdensrekorden på 10 000 meter ble 13.30.55, og ga et klart gull i OL.
MOT, Olympic Aid og Right To Play
Kongen utnevnte 29. mars 2011 Koss til ridder av 1. klasse av Den Kongelige Norske Fortjenstorden «for internasjonalt humanitært virke for barn og unge innen sport og idrett.» I 2015 ble han utnevnt til honorært medlem av Order of Canada for sine skøyteprestasjoner og for å ha grunnlagt Right to Play.
Koss ble på nytt nominert til «Årets idrettsutøver» av Sports Illustrated i 2011 for sitt arbeid med Right To Play.
Verdensrekorder
Liste over verdensrekordnoteringer satt av Johann Olav Koss.
Norgesrekorder
Liste over norgesrekordnoteringer satt av Johann Olav Koss.
The Rocks of Valpre (1919)
The Rocks of Valpre er en britisk stumfilm fra 1919, regissert av Maurice Elvey.
Handling
En kaptein som har blitt uskyldig anklaget bryter seg ut av et fengsel, for å redde sin tidligere forlovede fra å bli utsatt for utpressing.
Annlaug Auestad
Annlaug Auestad (født 6. oktober 1965) er en norsk illustratør.
Annlaug Auestad er utdannet fra Linje for illustrasjon og grafisk design ved Kunsthøgskolen i Bergen der hun tok bachelor-graden i 1996. Auestad har illustrert flere bildebøker og også arbeidet med maleri. Bokillustrasjonene hennes har ofte sterke farger, en malerisk manér og naivistiske figurer. Tegneteknikkene er ofte blyant og digitale maleprogrammer.
Annlaug Auestad bor på Randaberg utenfor Stavanger.
Larkollen Seilforening
Larkollen Seilforening (stiftet 11. april 2010) er en norsk seilforening fra Larkollen i Rygge kommune i Østfold. Foreningen holder til i Rørvik, hvor det er bygget en platting for lagring og utsetting av joller. Formålet til foreningen er å lære opp barn, ungdom og voksne i seiling og å ha respekt for sjøen. Foreningen har Optimist-joller, RS Terra og 2 kroner.
All Pakistan Muslim League
All Pakistan Muslim League (forkortet APML) (Urdu: آل پاکستان مسلم لیگ) grunnlagt i Karachi, Pakistan i 2010, er et politisk parti i Pakistan grunnlagt av Pakistans tidligere president Pervez Musharraf. Partiet registrerte seg ved valg kommisjonen under navnet Barrister Saif Ali Khan og Major General (R) Rashid Qureshi i alle provinsene i landet.
Historie
Partiet ble oppkalt etter det historiske politiske partiet av muslimer i India kalt All India Muslim League, som har blitt kreditert med at de var dem som fikk Pakistan uavhengig av det Britiske India.
Lansering
Den formelle annonseringen av partiet ble gjort den 14. august 2010 av Pervez Musharraf fra Storbritannia, og den offisielle lanseringen fant sted den 1. oktober 2010.
Parti arbeid
Dr Amjad tidligere Justisminister, og Shoukat Goraya (Sargodha) er de mest sentrale aktivistene i partiet. Shoukat Goraya, med Dr. Amjad i spissen, prøver å etablere APML på et grasrot nivå.
Communication Breakdown
«Communication Breakdown» er den syvende låten på debutalbumet til Led Zeppelin, Led Zeppelin, utgitt på Atlantic Records i 1969. Den krediteres til Jimmy Page, John Paul Jones og John Bonham, men Robert Plant var også med på å skrive låten. Han kunne ikke krediteres grunnet en tidligere kontrakt som ikke var utløpt.
Det er også en av ytterst få sanger av bandet som har blitt sluppet som singel. Den har et meget raskt gitarspill, og bærer spor av tidlig heavy metal. Sangen er ganske kort i forhold til det Led Zeppelin vanligvis lagde, med en lengde på 2:27. Den inneholder også en kjapp gitarsolo av Page. De spilte den en del på konserter, særlig i de første årene i karrieren deres.
Det er også en av få sanger som Page sang backingvokal på.
VM i sommerskiskyting 2011
VM i sommerskiskyting 2011 (verdensmesterskapet i sommerskiskyting) ble arrangert i Nové Město i Tsjekkia i 2011.
CZ 75
CZ 75 er en tsjekkoslovakisk halv-automatisk pistol introdusert i 1975.
Pistolen var en av de første etter Browning Hi-Power som hadde høykapasitetsmagasin. På sluttet av 1980-tallet kom alle modellene med tennålssikring, og fikk bokstaven B etter navnet (CZ 75B). Både rammen og glidestykket er støpt i høy kvalitet, løpet har seks riflinger med 1:9,7 vridning.
Opprinnelig tiltenkt eksport ble produksjonen av CZ 75 satt igang i 1976. Det er laget mange varianter av pistolen, og en del kloner er blitt laget etterhvert, blant annet den italienske Tanfoglio Combat. Pistolen er populær hos mange nybegynnerskyttere, og over 1 million eksemplarer er produsert.
Varianter
Varianter av CZ 75 fra CZ inkluderer:
Svømming under EM i svømmesport 2018 – 100 meter rygg menn
100 meter ryggsvømming menn er en svømmeøvelse som ble arrangert under Langbane-EM i svømming 2018 i Glasgow i Storbritannia. Øvelsen ble avviklet den 5. og 6. august 2018.
Rekorder
Før konkurransen var gjeldende verdens-, europa- og mesterskapsrekord som følger:
Forsøksheat
Forsøksheatene startet 5. august kl. 09:56.
Finale
Final startet 6. august kl. 17:07.
USP-1
USP-1 «Tulipan» har GRAU-indeksen 1P29, og er et optisk sikte for automatvåpen av typen kalasjnikov. Siktet øker effektiviteten i felt med 1,2 til 2 ganger i forhold til et mekanisk sikte, fordi tiden man bruker fra måloppdagelse til avfyring blir forkortet. Siktet passer til AKMN, AK-74, AK74N, AK-74M, AK-101, AK-102, AK-105), maskingevær og RPK-74 i tillegg til PKMN og Petsjeneg maskingevær. Siktet blir produsert i Novosibirsk av TsKB Totsjpribor.
Den første «byenes krig»
Den første «byenes krig» (7. - 22. februar 1984) var en periode under Iran–Irak-krigen da partene angrep befolkningssentra med fly og taktiske bakke-til-bakke-missiler. Iraks ledelse brukte terrortaktikk mot byene for å legge press på Teheran ved å demoralisere sivilbefolkningen. Irans ledelse gjengjeldte på lignende måte.
Den athanasianske trosbekjennelse
Den athanasianske trosbekjennelse, (latin: Athanasium eller Quicunque vult etter de latinske innledningssordene) er en tidlig kristen trosbekjennelse.
Etter tradisjonen skulle kirkefaren Athanasius av Alexandria, erkebiskop i det 4. hundreåret, ha vært den første til å formulere trosbekjennelsen, men det er i dag enighet om at den må være nyere, og at Athanasius ikke kan være opphavsmannen.
Den første kjente siteringen av trosbekjennelsen er av en biskop i det sydlige Gallia (Frankrike), Caesarius av Arles, som virket som forfatter ca. 520-42. Den er uttrykkelig omtalt ved et konsil i Autun i Burgund i 670. Den har brodd mot arianismen og den presiserer læren om den hellige treenighet og læren om inkarnasjonen.
Den athanasianske trosbekjennelse er holdt som et dogmatisk skrift i mange vestlige kirker, herunder Den romersk-katolske kirke, Den anglikanske kirke og de evangelisk-lutherske. I østkirken og i de reformerte kirkene ble denne trosbekjennelsen ikke brukt.
Den første «byenes krig»
Forspillet
Sent i 1983 hadde irakerne flere ganger forsøkt å stanse stridene i bytte med forhandlinger for å få en fredelig løsning på krigen, men mullahene i Teheran ville ikke akseptere en fredelig løsning. Som svar på Saddam Husseins anmodning ved begynnelsen av 1984 publiserte mullahene på nytt sitt ønske om å fjerne Saddam Husseins regime i Bagdad, og tok avstand fra enhver fredelig løsning på konflikten.
Anca Heltne
Anca Heltne (født Vilceanu 1. januar 1978) er en rumensk friidrettsutøver som spesialiserer seg på kulestøt. Hennes bestenotering er 19,08 meter, satt 1. juli 2009 i Moskva, og 1990 innendørs, fra februar 2010. Heltne var utestengt fra all idrett fra 2010 til 2012 på grunn brudd på dopingbestemmelsene, og testet igjen positivt våren 2014, og fikk da 8 års utestengelse.
Prinsesse Ragnhild Kyst
Prinsesse Ragnhild Kyst er en kyststrekning i Dronning Maud Land i Antarktis, beliggende mellom Sedovodden og bunnen av Vestvika på vestsiden av Riiser-Larsenhalvøya og oppkalt etter prinsesse Ragnhild. Prinsesse Ragnhild Kyst grenser til Prinsesse Astrid Kyst i vest og Prins Harald Kyst i øst.
Kystlandet ble utforsket av den fjerde Norvegia-ekspedisjonen i 1931 da Hjalmar Riiser-Larsen og Nils Larsen utforsket landet fra fly. Kysten ble senere navngitt etter medlemmer av den norske kongefamilien.
Fram til 1973 ble utstrekningen av Prinsesse Ragnhild Kyst definert som mellom 20° og 34° østlig lengdegrad.
Anca Heltne
Hun er gift med den norske tikamputøveren Runar Heltne, som senere ble hennes trener.
Heltne konkurrerte under VM i friidrett 2007 og OL 2008 uten å nå finalene. Hun ble nummer åtte under IAAF World Athletics Final, 2008 og 2009. I 2009 vant hun sin eneste internasjonale mesterskapsmedalje med bronse under EM i friidrett innendørs 2009. Under VM i friidrett 2009 kom hun inn i mesterskapet med det 11. beste resultat i verden med 19.08 satt under World Challenge konkurransen i Moskova. I 2012 kvalifiserte hun seg for finalen under EM i Helsinki. I 2013 kom hun på 7.-plass i innendørs EM og misset finaleplassen i utendørs VM med bare noen cm.
Den første «byenes krig»
Forspillet
I mai og november 1983 hadde irakerne angrepet flere byer i sørvestlige Iran med raketter og bombefly. Etter erklæringen om å velte regimet i Teheran, truet irakerne 1. februar med å bombe elleve byer i Iran, og oppfordret til evakuering av disse. Som svar på trusselen fra Bagdad truet iranerne 3. februar med å angripe industrielle og sivile mål i de tre byene Basra, Khanaqin og Mandali.
7. februar 1984 gjennomførte Iran en mindre bakkeoffensiv på det nordlige frontavsnittet i Kurdistan, en av flere begrensede taktiske operasjoner under krigen. Irak svarte med å gjøre alvor av sin bombetrussel.
Første «byenes krig»
To Scud-B kortdistanseraketter rammet byen Dezful, om lag hundre kilometer inne i Iran, fulgt av raketter som rammet fem andre byer. Kort tid etter angrep det iranske flyvåpenet med Phantom jagerbombefly politisk følsomme mål og tettbebygde strøk i tre byer inne i Irak. Irakerne sendte deretter flere Scud raketter mot ytterligere fem iranske byer.
Den 11. februar 1984 angrep igjen Irak Dezful med to Scud-B raketter, og tre dager deretter bombet 20 jagerbombefly byen Ilam. Det iranske flyvåpenet angrep byene Baquba, Al-Amarah, Al-Kut og Ali-al-Gharbi i dagene fram til 15. februar, men med begrenset suksess.
Natt til 17. februar brøt en irakisk MiG-25 lydmuren over Irans hovedstad Teheran. Åtte minutter senere brøt det samme flyet lydmuren over den religiøse byen Qom. Befolkningen ble bråvekket av sjokkbølgen.
Neste dag kom Irakerne med et tilbud om å avstå fra angrep mot sivile mål. Tilbudet ble i første omgang avslått av Iran. Javier Pérez de Cuéllar, FNs generalsekretær, klarte å overtale iranerne til å gå med på irakernes forslag 22. februar 1984. Grupper fra UNTSO ble utstasjonert i de to hovedstedene for å overvåke avtalen.
Etterspillet
Begge parter hadde tatt lærdom av bombeoffensivene på motpartens befolkningssentra. Det irakiske luftforsvaret var dårlig rustet til å motstå samtidig angrep av grupper med to til fire fly i lav høyde. Irak besluttet derfor å konsentrere flystyrkene om «tankskipskrigen» i Den persiske gulf. Denne krigen var del av den økonomiske krigføringen. Terrorbombingen gav derimot ingen raske resultater av verken militær eller politisk karakter, og sjokkvirkningen på sivilbefolkningen var kortvarig og minimal.
Iran på sin side hadde for få fly til å risikere oppdrag mot mål av liten betydning dypt inne i Irak. Iranerne besluttet derfor å anskaffe egnede kortdistanseraketter, eller taktiske bakke-til-bakke raketter slik som Scud, for strategisk avskrekking mot irakiske byer som et motmiddel mot fremtidig terrorbombing. De kontaktet Syria og Libya, og ble etter flere måneder enige om overføring av mobile rakettramper for disse våpnene. Samtidig ble det overført et stort antall Scud-raketter og personell for opplæring i bruk av materiellet. Leveransen kom i stand høsten 1984.
Flere hundre var drept eller såret på begge sider under den første «byenes krig».
Alessandra Sensini
Alessandra Sensini (født 26. januar 1970) er en italiensk brettseiler. Under Sommer-OL 2012 i London representerte hun landet sitt, der hun ble nummer 9. Hun tok gull under Sommer-OL 2000, sølv under Sommer-OL 2008 og bronse under Sommer-OL 1996 og Sommer-OL 2004.
Jesu fristelse
Jesu fristelse er betegnelsen på en hendelse som er beskrevet i Evangeliene. Historien forteller at etter at Jesus Kristus ble døpt av Johannes Døperen, drev Den hellige ånd ham ut i ødemarken, hvor han oppholdt seg i førti dager.
Den mest detaljerte versjonen finnes Evangeliet etter Lukas, fjerde kapittel. Lukas forteller at i ødemarken ble Jesus tre ganger fristet av Djevelen. Jesus spiste ikke under oppholdet, og den første fristelsen bestod i at Djevelen oppfordret ham til å vise at han var Guds sønn ved å gjøre en stein om til et brød. Jesus svarte «Mennesket lever ikke av brød alene». Deretter førte Djevelen ham til et høyt fjell, og tilbød ham makt over hele verden. Jesus svarte «Herren din Gud skal du tilbe, og ham alene skal du tjene». Den siste fristelsen bestod i at Djevelen tok Jesus med til Jerusalem og stilte ham opp på tempelmuren, muligens var dette i tråd med rabbinske spådommer om Messias' komme. Djeveln oppfordret Jesus til å kaste seg ut og la engler redde seg. Jesus svarte «Du skal ikke sette Herren din Gud på prøve». Etter at alle de tre fristelsene var blitt avvist, lot Djevelen Jesus være i fred en stund.
Historien om fristelsene brukes som grunnlag for å kalle Jesus for «den nye Adam», på grunn av at han stod imot Djevelens tilnærminger der den første Adam falt. Historien er også grunnlaget for at fastetiden varer i nettopp førti dager.
LV
LV eller lv kan vise til:
Rana bibliotek
Rana bibliotek er et folkebibliotek i Rana kommune i Nordland. Biblioteket ligger i Torggata 1A i Mo i Rana som del av kunnskapssenteret Campus Helgeland, studiestedet for Nord universitet i byen. Rana bibliotek er samlokalisert med Nord universitetsbibliotek, avdeling Helgeland.
Historikk
«Almuebibliotheket» i Mo prestegjeld ble etablert allerede i 1826, og den 30. november 1839 ble Folkebiblioteket i Mo en kommunal institusjon.
Bygning
Rana bibliotek åpna i nye lokaler på bokdagen 30. november 2013. I første etasje er det barne- og ungdomsavdeling og en samling av aviser og tidsskrifter, i andre er det voksenavdeling og lokalsamling. Fagbøkene til Rana bibliotek og universitetsbiblioteket står sammen på hylla og kan lånes av alle.​ I tredje etasje er det kontorer for de ansatte ved Rana bibliotek, Nordland fylkesbibliotek, avdeling Rana og universitetsbiblioteket.
Torben Nielsen
Torben Nielsen (født 22. april 1918 i Vedslet sogn i Jylland, Danmark, død 18. februar 1985) var en dansk forfatter.
Hans Backenroth
Hans Backenroth (født 1966 i Karlstad) er en svensk jazzmusiker (kontrabass), utdannet ved Kungliga Musikhögskolan i Stockholm (1987–1990), der han etablerte samarbeidet med kollega-student Mats Larsson gitar. Dette ble videreført i Sweet Jazz Trio (1995–) sammen med Lasse Törnqvist trompet (Moldejazz 2003).
Torben Nielsen
Nielsen arbeidet 26 år som politibetjent. Han debuterte som forfatter med romanen ''Gry. Historien om et pindsvin'' i 1970, 52 år gammel. Gjennom de neste 15 år hadde han en stor produksjon innen flere sjangere, men er mest kjent for sine kriminalromaner, hvorav flere prisbelønnede. I Danmark berømmes han for å ha introdusert mer realistiske beskrivelser av politietterforskning i den danske kriminallitteraturen. Krimromanen Nitten røde roser (1973) ble i Danmark belønnet med Poeklubbens statuett og i Norge innlemmet i Rivertonbiblioteket, Rivertonklubbens liste over historiens 99 beste kriminalromaner. Hans øvrige produksjon omfatter romaner, sakprosa (spesielt naturbøker) og barnebøker.
Hans Backenroth
I 2005 besøkte han Oslo Jazzfestival med Lill Lindfors og Hector Bingert med Claes Crona Trio, samt med Ulf Wakenius i oppsetningen In the Spirit of Oscar.
Janneau
Janneau er et armagnac-hus. Det ble grunnlagt i Condom i 1851 av Pierre Etienne Janneau og er det eldste av de store armagnac-husene. Det er kjent for sitt store lager av gamle armagnacer. Janneau skiller seg ut fra alle andre armagnac-hus ved at de både dobbeldestillerer og enkeltdestillerer armagnacen, og blander dette til en blend.
Huset ble kjøpt opp av Martell, som igjen ble kjøpt opp av Seagram's. Grunnet lavt salgsvolum ble Janneau i 1993 solgt til italieneren Armando Giovinetti. Giovinetti investerte store summer i armagnachuset, som har vokst til å bli et av de største merkene innen armagnac, og markedsledende i mange land. Han ansatte Willie Philips som direktør for huset, mannen som tidligere har bygget opp whisky-merket Macallan til et av de best ansette merkene innen single malt whisky.
Janneau har ca. 5.500 fat, med til sammen 2 500 000 liter armagnac. Disse ligger dels i lageret som ble bygd samme år som huset ble etablert, og dels i nyere lager, bygd på 1970-tallet. De eier en av de største samlingene av gammel armagnac, og har til sammen ca. 10% av produksjonen av armagnac.
Utvalg
The Janneau Collection
Sylvie Datty
Sylvie Datty (født 30. mai 1988) er en sentralafrikansk bryter som konkurrerer i fri stil i 63-kilosklassen. Hun representerte landet sitt under Sommer-OL 2012 i London, der hun ble utslått i andre runde.
Janneau
Utvalg
Jubileumsutgivelse
Årgangsarmagnacer (Millesims)
Eksterne lenker
Janneau Offisiell hjemmeside
Vollsmose
Vollsmose (opprinnelig Wolds mose, av gammeldansk wall, slette og mose) er en bydel i nordøstlige Odense, cirka tre kilometer fra sentrum.
Keith Wegeman
Keith Richard Wegeman (født 28. august 1929 i Denver, Colorado, død 22. august 1974 i Mexico) var en amerikansk skihopper. Han ble nummer 24 i VM i Lake Placid i 1950 og nummer 13 Falun i 1954. I OL i Oslo i 1952 ble han nummer 12.
Vollsmose
Bydelen avgrenses av Ejbygade, Kertemindevej, Åsumvej samt Vollsmose allé. Innbyggertallet er henholdsvis 11 518 i Vollsmose Sogn og 16 296 i postdistriktet 5240 Odense, som også omfatter andre bydeler enn selve Vollsmose. Vollsmose består blant annet av seks boligkvartér med etasjebebyggelse, hvorav Bøgeparken er den største med cirka 450 leiligheter samt 16 500 beboere.
Keith Wegeman
Wegeman var født i Denver, men flyttet til Steamboat Springs da han var 14 år. Etter hoppkarrieren flyttet han til Los Angeles. Han arbeidet som skiinstruktør, og var i to år programleder for et skiprogram på TV. Han var også personen (men ikke stemmen) bak figuren Jolly Green Giant i TV-reklamer.
Keith Wegemans datter Katherine Kelly Lang er skuespiller, mest kjent for rollen som Brooke Logan Forrester i såpeoperaen Glamour. Hans bror Paul Wegeman deltok i kombinert i OL i 1952.
Vollsmose
Oppføringen av Vollsmose begynte i 1960-årene og var i utgangspunktet et prestisjeprosjekt for den almennyttige sektor, noe som også i dag avspeiler seg i bygningsmassens høye kvalitet. Boligene stod ferdig først i 1970-årene.
Vollsmose utmerker seg med store rekreative grønne områder. I Vollsmose finnes dessuten for eksempel Vollsmose Kirke (oppført i 1975), tre folkeskoler, tolv daginstitusjoner, gymnaset Mulens Legatskole samt butikksenteret Outlet Fyn, tidligere Center Øst.
Innbyggere
Omkring seksti prosent av beboerne i Vollsmose har en annen etnisk bakgrunn enn dansk. I Vollsmose bor det cirka åtti forskjellige nasjonaliteter. Den gjennomsnittlige beboeren i Vollsmose tjente i 2003 121 000 danske kroner, noe som er markant lavere enn i Odense som helhet. Beboerne i Vollsmose har sammenliknet med resten av Odenses innbyggere en lav erhvervsfrekvens. Demografisk sett er områdets beboere yngre enn Odense som helhet.
I 2006 fikk Vollsmose sin første folketingskandidat, da den forhenværende beboerforeningsformann fra Bøgeparken, Asmaa Abdol-Hamid, ble oppstilt for Enhedslisten.
A Rogue’s Romance
A Rogue's Romance er en amerikansk stumfilm fra 1919, regissert av James Young.
Brittany Benn
Brittany Benn (født 23. april 1989) er en canadisk rugbyspiller.
Hun representerte Canada under Sommer-OL 2016 i Rio de Janeiro, der hun tok bronse i kvinnenes sjumannsrugbyturnering.
Adolf Marschall von Bieberstein
Adolf Freiherr Marschall von Bieberstein (født 12. oktober 1842 i Karlsruhe i Baden, død 24. september 1912 i Badenweiler) var en adelig tysk jurist, utenrikspolitiker og ambassadør. Han var fra 1890 til 1897 statssekretær, og dermed leder av utenriksdepartementet.
Herkomst
Adolf Freiherr Marschall von Bieberstein nedstammet fra den opprinnelig meissneriske adelsslekt Marschall von Bieberstein. Foreldrene var den badiske jurist og senere Oberhofrichter August Friedrich Freiherr Marschall von Bieberstein (1804–1888) og hans hustru Ida født Freiin von Falkenstein (1810–1857). Sw grunnla grenen Neuershausen av den badiske linjen av Marschall von Bieberstein.
Adolfs bestefar Karl Wilhelm Marschall von Bieberstein var badisk innenriksminister, og det var også hans onkel Adolf Ludwig Marschall von Bieberstein. Hans fetter av samme navn, Adolf var badisk utenriksminister fra 1905 til 1911.
Utdannelse og tidlig karrière
Etter å ha gått gymnasiet i Frankfurt am Main, studerte Marschall von Bieberstein jus i Heidelberg og Freiburg. Han ble dommer i amtsgericht (tingrett) i Schwetzingen, statsadvokat i Mosbach, lagdommer (landgerichtsrat) senere førstestatsadvokat i Mannheim.
Politiker
Hans karrière som politiker begynte i 1875, da han ble medlem av Badens førstekammer. Dette mandat hadde han til 1883. Fra 1878 til 1881 var han også tysk-konservativ medlem av Riksdagen. Han støtte først Otto von Bismarck, men inntok etter en tid en opposisjonell holdning overfor ham. Fra 1883 til 1890 var Marschall von Bieberstein badisk sendemann i Berlin og medvirket der til Bismarcks fall.
I 1890 ble han tysk utenriksstatssekretær (utenriksminister) i Leo von Caprivis regjering. Han forble i stillingen også i en tid etter den nye rikskansler Chlodwig zu Hohenlohe-Schillingsfürsts tiltreden (1894). Han støttet opp om Caprivis ikke-konfronterende politikk ved handelsavtaler, og søkte et godt forhold til Storbritannia, men dette satte han ikke desto mindre i fare med å skrive Krügerdepesjen.
Han kom imidlertid stadig i motsetning til keiser Wilhelm II, som sterkt ønsket å sette personlig preg på utenrikspolitikken. Til slutt ble Marschall von Bieberstein i juli 1897 løst fra stillingen.
I 1897 landets ambassadør i Konstantinopel. I Det osmanske rikes hovedstad virket han med stor fremfang for den tyske innflytelses bevaring og befestelse, og klarte med stor smidighet å bevare sin innflytelse også etter den ungtyrkiske statsomvelving i 1908. De økonomiske bånd mellom Det osmanske rike og Det tyske rike ble utdypet, de politiske relasjoner styrket. Bagdadbanen spilte her en viktig rolle. Takket være Marschall von Biebersteins bestrebelser fikk et overveiende tysk konsortium konsesjon for byggingen av Bagdadbanen.
I 1912, kort før sin død, ble han ambassadør i London. Han representerte også Tyskland ved den andre landfredskonferansen i Haag.
Til hans etterkommere hørte blant andre baronesse Nora Marschall von Bieberstein.
Alcatraz
Alcatraz er ei øy i San Francisco-bukta, rett utenfor San Francisco. Stedet er kjent for å ha huset et fengsel med samme navn som øya.
På den 500 meter lange øya med sine 85,000 m² ligger også det eldste fyrtårnet på USAs vestkyst.
Det var den spanske forskeren Juan Manuel de Ayala som i 1775 seilte inn i San Francisco-bukta og ga alle øyene han fant der sine navn. Navnet Alcatraz er egentlig avledet av Isla de los Alcatraces "Pelikanenes øy". Den gang hekket mange pelikaner på øya.
I 1847 kjøpte den amerikanske militærguvernøren John Charles Fremont i California på vegne av USA øya for 5 000 dollar fra meksikanerne, og bebygde den i 1854 (ble fullstendig ombygd fra grunnen av i 1909). Militæret tok øya i bruk som "Fort Alcatraz" i 1859. De brakte krigsfanger dit fra 1861, her ble sørstatssoldater og mannskap fra et erobret handelsskip fra sørstatene internert under den amerikanske borgerkrigen. I 1903 var fengselet så forfallent at det måtte stenges. Planleggingen av et nytt hus begynte i 1906, men det store jordskjelvet i San Francisco samme år førte til at byggingen dro ut i tid, og stod ikke ferdig før i 1911.
Fortet ble nedlagt i 1933. Da begynte den endelige ombyggingen til en straffeanstalt, og den 1. januar 1934 ble Alcatraz omgjort til føderalt fengsel. Det som gjorde det særs velegnet var det iskalde vannet og de lumske strømforholdene. Dermed ble The Rock et ideelt sted for folk det var knyttet stor rømningsfare til. Alcatraz var i funksjon som høysikkerhetsfengsel fram til 1963. Blant berømte innsatte var Al Capone (1934–39), Robert Stroud (1942–59), Machine Gun Kelly (1934–51) og Alvin Karpis (1936–62).
I løpet av de 29 årene Alcatraz var i bruk, var det 36 rømningsforsøk. 15 av dem som prøvde å rømme ble drept under forsøket.
Frank Morris og Anglin-brødrene
De eneste innsatte som rømte fra Alcatraz var Frank Lee Morris og brødrene John og Clarence Anglin. Om natten 11. juni 1962 rømte de fra fengslet og er ikke sett siden. Det er fortsatt uavklart hva som hendte med dem, om de druknet eller klarte å komme seg over til fastlandet. Ingen lik er blitt funnet.
For å komme seg ut, gravde de hull rundt lufteventilen bakerst i cellen for å komme ut til en servicesjakt for kloakkrør og lufting. Derfra klatret de tre etasjer rett opp og igjennom et lufterør til taket av fengslet hvorfra de firte seg ned, klippet hull i gjerdet og padlet i en flåte laget av regnfrakker. Flåten er aldri blitt funnet.
For ikke å vekke mistanke, og for å ha best mulig med tid, lagde de en falsk lufteventil av papp som de satt på plass i hullet etter seg for å hindre at hullet ut fra cellen ble avdekket. De lagde også et dukkehode av toalettpapir, avispapir og sement fra hullet, som de la i sengen, slik at vaktene ikke skulle få noe mistanke før morgenen etter.
Det er nå et fengselsmuseum som anløpes av passasjerbåt flere ganger om dagen.
VM i sommerskiskyting 2012
VM i sommerskiskyting 2012 (verdensmesterskapet i sommerskiskyting) ble arrangert i Ufa i Russland i 2012.
Alcatraz
Alcatraz i populærmedia
En oversikt over filmer der handlinga helt eller delvis er lagt til øya.
Decker gasskraftverk
Decker gasskraftverk, også kalt Decker Creek gasskraftverk er et varmekraftverk i Travis County, Texas i det sørlig-sentrale USA. Anlegget har en installert produksjonskapasitet på 725 MW, fordelt på 2 blokker. Operatør er energiselskapet til Austin kommune. Utstyret er vesentlig levert av General Electric.
Kraftverket ble utbygd omkring årene 1970–1977. Brenselkilden er naturgass.
Seventh
Seventh er et thrash metal-band fra Arendal etablert i 2007.
Bandet har spilt som oppvarming for blant andre Satyricon, Stonegard og Bulk. Seventh var ett av de to første utenlandske bandene som fikk spille på JuRoTo Open Air-festivalen i Tyskland. De spilte også på Hovefestivalen i 2010 og 2011, sist år på Amfiscenen.
Bandet spilte inn EP-en Equlibrium med Bård Torstensen som produsent, og han sto også bak innspillingen av debutalbumet Tzolk'in.
Tennisbane
En tennisbane er en plass for å spille tennis. Den består av en rektangulær overflate med et lavt nett strukket over midten. Banelengden er 23,77 meter og banebredden enten 8,23 eller 10,97 meter avhengig av spillevariant. Banedekket er gress, grus, gummiasfalt eller kunststoff.
Nettet deler banen i to like deler og er 91,4 centimeter høyt på midten. Hver banehalvdel er delt i tre felter, hvor de to nærmest nettet er serveruter hvor den første ballen i en ballveksling havner. Serven sender første ball. Hvilken rute serveren havner i avhenger av hvilken side serven kommer fra, og poengstillingen.
Den bakerste tverrlinjen, grunnlinjen, er opptil 10 cm bred, de andre linjene opptil 5 cm brede.
Tennisbaner anlegges helst orientert om nord/syd-aksen for å unngå at spillerne sjeneres av sol.
Gjelbreen
Breen ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble framstilt av norske kartografer i 1957.
Asiatiske vinterleker
Asiatiske vinterleker er en multisportkonkurranse for asiatiske utøvere, som arrangeres hvert fjerde år, etter modell av de olympiske leker. Vinterlekene ble arrangert første gang i Sapporo, Japan i 1986. Det var Japans olympiske komité som først foreslo idéen å arrangere en vinterversjon av Asialekene i 1982. Konkurransene er åpne for medlemmer av Asias olympiske råd.
Putèr
Putèr (høyengadinsk) er en dialekt av det romanske språket retoromansk (rumantsch), som tales i deler av kantonen Graubünden i Sveits. Dialekten putèr brukes i området Øvre Engadin (Engiadin´ Ota) som er et dalføre langs elva En/Inn. Ordet putèr blir uttalt «potér», med o som i det norske ordet mor og trykk på bokstaven e. Denne dialekten brukes fra Segl/Sils im Engadin (inkludert Curtins og Val Fex) øverst i Øvre Engadin og ned til Cinuos-chel og Brail. Teller man med utflyttere, behersker anslagsvis 8000 personer putèr i Sveits. Putèr og nabodialekten vallader (lavengadinsk) i Nedre Engadin står nært hverandre språklig sett, og det er en viss avstand fra disse to og til de to «rhinske» dialektene sursilvan og sutsilvan langs Rhinen. Mellom disse to grupperingene, de rhinske og de engadinske dialektene, står surmiran som en språklig bro med elementer fra begge sidene, i tillegg til egne karakteristikker.
Innslag av norditalienske elementer er større i putèr og vallader enn i de andre retoromanske dialektene. Her opptrer også bokstavene ü og ö. Dette, i tillegg til et noe forskjellig ordvalg for enkelte gloser og lydutvikling for vokaler, diftonger og konsonanter, gjør at dialektal avstand mellom den rhinske (sursilvan og sutsilvan) og den engadinske (putèr og vallader) dialektgruppen kan sammenliknes med ulikhetene mellom bokmål og nynorsk.
Putèr og vallader sammenfattes derfor ofte under betegnelsen «rumantsch ladin» blant de retoromansktalende. Med dette forstås altså de to engadinske dialektene av retoromansk som tales i hele Engadindalføret : putèr i Øvre Engadin (Engiadin´Ota) og vallader i Nedre Engadin (Engiadina Bassa) og Val Müstair.
Enhetlig målføre
Putèr er den av de fem retoromanske dialektene som er mest enhetlig. Det er nesten ingen språklige forskjeller mellom de ulike stedene i Øvre Engadin. Kun noen steder har utviklet særtrekk ved deres landsbymål. Disse særtrekkene avviker imidlertid ikke i stor grad fra putèr-normalen, noe som gjør høyengadinsk til en ganske enhetlig dialekt. Tross store likheter lar putèr seg likevel inndele i 2 hovedgrupper hvor dialektgrensen går mellom La Punt-Chamues-ch og Bever, som sammenfaller med den tidligere politisk-administrative domstolsgrensen (fra 1438 til 1851) for inndelinga mellom områdene Sur Funtauna Merla og Suot Funtauna Merla i Øvre Engadin.
På bakgrunn av dette kan følgende steder og undervarianter settes opp ( jamfør detaljert kart ) :
En sursilvantalende fra Surselva kaller San Murezzan for Sogn Murezi. Likeså benevnes området Engiadin´Ota (putèr) som Engiadin´Aulta på sursilvan.
Skriftspråk og uttale
Til tross for noen tilpasninger gjennom århundrene har skriftlig putèr beholdt alderdommelige trekk som delvis gjenspeiler og gjengir uttalen i det 16. århundre. Dette medfører at skrift og uttale ikke alltid stemmer overens, slik som er tilfelle for fransk og engelsk. Dette skiller putèr litt fra de 4 andre tradisjonelle skriftvariantene i retoromansk. Imidlertid har skriftlig putèr, takket være små innbyrdes dialekt- og uttaleforskjeller, ikke trengt noen store utjevnings- eller kompromissformer.
Her følger en oversikt over viktige trekk ved skriftbildet og uttalen i putèr :
Putèr & vallader sammenlikna med de tre andre retoromanske hoveddialektene
De to engadinske dialektene sammenfattes ofte som «rumantsch ladin», og disse skiller seg noe fra de to rhinske dialektene sursilvan og sutsilvan i uttale, rettskriving, grammatikk og ordforråd. Surmiran blir ofte karakterisert som en «språklig bro» mellom disse to gruppene. Jevnfør forskjellene mellom bokmål og nynorsk der mye er likt, og ulikhetene læres jo hyppigere man hører dem i media og leser hverandres tekster. Her er en liten oversikt :
Eksempler
Forskjellene og likhetene mellom de 5 skriftlige retoromanske hoveddialektene i Sveits illustreres i følgende tabell :
De viktigste forskjeller mellom putèr og vallader
Disse to dialektene sammenfattes ofte som «rumantsch ladin», for størsteparten av ordforråd og grammatikk er identisk. Kommunikasjon mellom disse to foregår problemløst, i motsetning til de mer fjernere dialekter, først og fremst sursilvan. Riktignok finner man en god del av ordforrådet i «rumantsch ladin» også i sursilvan, men uttale, skrivemåte og ordenes betydning derimot er ofte forskjellig. Det fører til at utrenede samtalepartnere fra forskjellige dialektsoner opplever gjensidig strev og unøyaktighet når det gjelder å forstå hverandres dialekter. Forskjellene mellom putèr og vallader er : [[Fil:Languages and dialects of Grisons.png|mini|270px|Repartiziun dals idioms rumauntschs ladins
aint in il Grischun :
Navnet Putèr
Navnet på den høyengadinske dialekten refererer ikke til et geografisk område, noe man vanligvis forventer om dialekter og språk. Ordet «putèr» kommer av latin «put, pulta», som betyr grøt, velling, mos, puré. Innbyggerne i Øvre Engadin kalles «ils putèrs», som blir (mel)grøtspiserne, vellingspiserne på norsk. Dette noe underlige navnet på både en dialekt og innbyggere av et geografisk område skyldes en kulturell historisk særegenhet som særlig gjaldt Nedre Engadin, men også senere i noe mindre grad utbredt i Øvre Engadin. Denne særegenheten går ut på at innbyggerne som helhet i hver bygd og på hvert tettsted hadde et kjælenavn i tillegg til selve stedsnavnet. Kjælenavnene står i forbindelse med legender og sagn som hadde noe med hver eneste bygd å gjøre. Tradisjonen med å betegne innbyggerne med disse kjælenavnene har holdt seg fram til i dag i Engadindalføret.
Disse kjælenavnene er i samsvar med en århundrelang fortellertradisjon, og går tilbake til tidlig moderne tid (Frühe Neuzeit) en gang på 14- og 1500-tallet. Første gang disse kjælenavnene ble skrevet ned, var i 1880 av Nott Arquint fra Scuol i Nedre Engadin, den gang i poetisk form i diktsamlingen «Burlescas d´Engiadina». I denne diktsamlinga mangler stedsnavnene i Øvre Engadin, for alle stedene i Øvre Engadin ble slått sammen under kjælenavnet «ils putèrs». I ettertid har altså ordet «putèr» blitt hengende ved som navn for både språket og innbyggerne.
I 1909 utvidet Gaudenz Barblan fortellingene og legendene om stedene og bygdene i Øvre Engadin på grunnlag av gamle muntlige overleveringer, og offentliggjorde den totale samlingen i årbøkene «Annalas da la Società Retorumantscha».
Språkorganisasjonen Lia Rumantscha i Graubünden sier at det ikke er bevist at innbyggerne i Øvre Engadin opprinnelig skal ha spist så mye melgrøt, slik at det ble påpekt av folk fra nabodalene og derigjennom fått kallenavnet «grøtspiserne», nærmest som en negativ karakteristikk om befolkningen.
Ordet «putèr» finnes faktisk også på norsk i formen «pultost».
Fenomenet «diftongherding»
Med diftongherding menes utviklinga av diftongene -ei og -ou til en enkel vokal + en etterfølgende «k». I retoromansk gjelder dette kun i uttalen, og kommer ikke til uttrykk i skriftspråket. Fenomenet begrenser seg til Bravuogn, Sursés og deler av Øvre Engadin. For eksempel blir det høyengadinske ordet «bouv» til «bokf» under innflytelse av fenomenet «diftongherding».
Dette fenomenet var tidligere mer utbredt i putèr, men er her gått veldig tilbake de siste årtier, mest trolig på grunn av påvirkning fra nabodialekten valláder i Nedre Engadin og innflytelse fra standardisert skriftspråk der diftongherding ikke forekommer. Fenomenet med «diftongherding» er også kjent i enkelte franko-provençalske ( arpitanske ) dialekter. På fransk går dette fenomenet under navnet «k parasite».
Likheter med lombardisk i Val Bregaglia
Den lombardiske dialekten bargajot som tales i dalen Val Bregaglia syd i Graubünden har slående likheter med retoromansk, og særlig med putèr i Øvre Engadin.
Likheter med tidligere dialekt i dalføret Das Prättigau
I dalføret Prättigau (Purtenza, Partenz på retoromansk) nord i Graubünden eksisterte det tidligere en retoromansk dialekt som liknet på putèr. Denne dialekten er i dag utdødd, og fra slutten av det 16. århundre har hele Das Prättigau vært tyskspråklig.
Elven Landquart renner gjennom Purtenza og munner ut i Rhinen ved stedet Landquart nord for Cuira / Chur.
Putèr på internett
Hvis man følger RTR sine sendinger på radio og TV via internett, kan det være lærerikt og nyttig å vite på forhånd at følgende ansatte snakker putèr :
A Roman Scandal
A Roman Scandal er en amerikansk stumfilm fra 1919, regissert av Al Christie.
Hannah Darling
Hannah Darling (født 30. mai 1996) er en canadisk rugbyspiller.
Hun representerte Canada under Sommer-OL 2016 i Rio de Janeiro, der hun tok bronse i kvinnenes sjumannsrugbyturnering.
Calabar
Calabar er en by i Nigeria, den er administrasjonssenter for delstaten Cross River. Det er blitt bygd flere høyskoler og universiteter i byen. Nærinsglivet består av produksjon av gummi, tømmer og sement. Calabar er også en viktig havneby, og det meste av gummien som blir produsert i byen blir eksportert fra denne havnen.
Erik Eriksen (statsminister)
Erik Eriksen (født 20. november 1902 i Ringe på Midtfyn, død 7. oktober 1972) var dansk statsminister fra 30. oktober 1950 til 30. september 1953. I Folketinget var han valgt for Venstre.
Bakgrunn
Erik Eriksen var født på en gård i et miljø preget av grundtvigianisme og høgskolebevegelsen.
Politiker
Han ble formann for Venstres Ungdom i 1929 og ble medlem av Folketinget i 1935 og fram til 1968.
I samlingsregjeringen etter andre verdenskrig ble han i 1945 ble han landbruksminister og fortsatte derfor i Knud Kristensens regjering (1945–47).
Eugene
Eugene er den tredje største byen i delstaten Oregon og hovedsete for Lane fylke. Byen ligger noe vest i staten, i sørenden av Willamettedalen, ca. 97 km fra stillehavskysten. Byen ligger i et område med mye skog, og det er mulighet for mange utendørsaktiviteter i naturen. Folketallsestimatet for 2016 var 166,575.
Erik Eriksen (statsminister)
Statsminister
Da regjeringen Hans Hedtoft måtte gå i 1950 måtte gå, tok Erik Eriksen over og etablerte en borgerlig regjering sammen med De Konservative. Eriksens politiske mesterstykke var den nye grunnloven i 1953, som han klarte å få igjennom til tross for motstand i hans egne rekker, blant annet fra tidlige statsminister Knud Kristensen.
Eugene
Byen er oppkalt etter grunnleggeren Eugene Franklin Skinner som bygget et handelssenter i 1850 og grunnla byen i 1862. I 1872 ble byggingen av University of Oregon vedtatt i håp om å gjøre Eugene til et sentrum for læring. Universitet ble åpnet i 1876 og har i dag omtrent 20,000 studenter og er blant Eugenes største arbeidsgivere.
Ellers ligger hovedkvarterene til dagligvarekjeden Bi-Mart i Eugene, og flere kjente bedrifter som skoprodusenten Nike, hurtigmatkjeden Taco Time og videospillprodusenten Brøderbund, ble opprettet i byen (selv om de senere har flyttet ut).
Erik Eriksen (statsminister)
Statsminister
På tross av valgseier 1953 lykkes han ikke å beholde regjeringsmakten.
Senere politisk virke
Eriksen ville beholde samarbeidet med De Konservative, noe flere av partiets sentrale politikere mislikte. Den tidligere og høyt ansette finansminister Thorkil Kristensen forlot partiet, og da Erik Eriksen kom i mindretall i folketingsgruppen på et spørsmål om en sammenslutning med Det Konservative Folkeparti, valgte han å gå av som formann, og ved folketingsvalget i 1968 avsto han fra å ta gjenvalg.
Eriksen var president i Nordisk råd i 1956 og 1961.
Ballade (andre betydninger)
Ballade har flere betydninger.
Musikk:
Annet:
Eudromus
Eudromus er en slekt av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Imperia (band)
Imperia er et symfonisk gothic metal-band fra Nederland.
Eudromus
Utseende
Ganske store (ca. 30 millimeter), slanke, langbeinte, mørke løpebiller. Hodet er forholdsvis stort, rundet, med fremstrakte, kraftige kjever og litt utstående fasettøyne. Antennene er tynne og nokså lange, rundt to tredjedeler av kroppslengden. Pronotum er avrundet hjerteformet med en skarp midtfure. Dekkvingene er rundede med skarpe punktstriper.
James Ferguson
James Ferguson er navnet til flere personer:
Eudromus
Utbredelse
Slekten er utbredt på Madagaskar.
Eriksen
Eriksen er trettende mest vanligste etternavn i Norge. Det er også vanlig i Danmark. I 2010 hadde 19,487 nordmenn Eriksen som etternavn, men i januar 2022 var dette tallet 18,618. I 2005 var det 15,287 med dette etternavnet i Danmark. Navnet brukes også i Sverige, men som oftest med andre skrivemåter, der Ericsson er den vanligste. Navnet er et patronymikon og betyr «sønn av Erik». Andre former av etternavnet er Erikssen (47 nordmenn per 2022), Erikson (90 nordmenn per 2022), Eriksson (1,399 nordmenn per 2022), Eriksøn (9 nordmenn per 2022) og Erikssøn (14 nordmenn per 2022).
Ålfotbreen
Ålfotbreen er en isbre i kommunene Bremanger, Kinn og Gloppen i Vestland fylke. Breen har et areal på 10,6 km² (2010) og det høyeste punktet er på 1385 moh.
Det er estimert at Ålfotbreen har en årlig nedbørnormal på 5600 mm, noe som gjør den til det våteste stedet i Norge.
Landskapsvernområde
Breen ble 9. januar 2009 vedtatt vernet som Ålfotbreen landskapsvernområde av Kongen i statsråd. Verneområdet er 226 km²
EM i bryting 2019
EM i bryting 2019 ble arrangert i București i Romania fra 8. til 14. april 2019.
Prins Harald Kyst
Prins Harald Kyst er en kyststrekning i Dronning Maud Land i Antarktis, beliggende mellom bunnen av Vestvika på vestsiden av Riiser-Larsenhalvøya og Shirasebreen og oppkalt etter prins Harald. Prins Harald Kyst grenser til Prinsesse Ragnhild Kyst i vest og Kronprins Olav Kyst i øst.
Kystlandet ble utforsket av Thorshavnekspedisjonen ledet av Lars Christensen i 1936–1937. Landet ble da kartlagt fra fly av Viggo Widerøe. Kystene i området ble navngitt etter medlemmer av den norske kongefamilien.
Inntil 1973 var utstrekningen av Prins Harald Kyst definert som mellom 34° og 40° grader øst.
Eagle Mountain gasskraftverk
Eagle Mountain gasskraftverk var et varmekraftverk i Tarrant County, Texas i USA. Anlegget hadde en installert produksjonskapasitet på 706 MW, fordelt på tre turbiner. Operatør var energiselskapet TXU Generation Co LLC. Utstyret ble vesentlig levert av General Electric.
Kraftverket ble utbygd omkring årene 1950–1971. Brenselkilden varr naturgass.
Anlegget ble stengt ned i 2005 og var ferdig sanert i 2012.
Jelena Petrova
Jelena Petrova (født 6. juni 1989) er en estisk svømmer.
BSF
BSF kan vise til:
Jelena Petrova
Hun representerte Estland under Sommer-OL 2004 i Athen, der hun ble utslått i forsøksheatet på 800 meter fri.
The Romance of Lady Hamilton
The Romance of Lady Hamilton er en britisk stumfilm fra 1919, regissert av Bert Haldane.
Sin mands firmamerke
Sin mands firmamerke  (originaltittel: Her Husband's Trademark, også vist i Norge som Lokkeduen) er en amerikansk stumfilm fra 1921 regissert av Sam Wood.
Handling
Berkeley-familien er en veldig rik og fremtredende fra New York City. Ektemannen James forsøker å bruke den berømte skjønnheten til sin nye kone Lois, for å fremme hans egne forretningsinteresser. Etter den plutselig anskaffede rikdommen til hans gamle college-kamerat Allan Franklyn, som har vært fraværende i Mexico i flere år, ser James sin store mulighet.
De tre reiser snart til Mexico, hvor Allan demonstrerer sin kjærlighet til Lois. Når hun oppdager at James bare har brukt henne for hans egen økonomiske gevinst, erklærer Lois åpent hennes hengivenhet for Allan. En banditt (spilt av Clarence Burton) planlegger et raid mot området, men ønsker også et romantisk forhold til Lois.